# **Title : Duijang fighting!! Couple : Kris x Suho Author : SJEXOMi ‘TEUK Rate : G**

**++++++++++++++++++++++++++++++++++++**

“ผมเป็นลีดเดอร์นะ!!”

เสียงโวยวายลั่นของซูโฮลีดเดอร์ตัวเล็กแห่ง EXO K ร่างเล็กยืนจังก้าหน้าคนที่นั่งอยู่บนโซฟา ส่วนอีกคนที่นั่งอยู่นั่นกลับมีท่าทีที่ไม่ได้ใส่ใจกับคนตรงหน้าเลย ชายหนุ่มผมสีทองสะดุดตา หรือคริสลีดเดอร์ EXO M ร่างสูงถอนหายใจเบาๆแล้วพูดขึ้นบ้าง แต่นั่นมันก็ยิ่งทำให้คนตัวเล็กเดือดหนักขึ้นไปอีก

“พี่ก็เป็นลีดเดอร์”

“พี่คริส!! ผมจะไม่เรียกพี่ว่าลีดเดอร์หรอกนะ ไม่มีทาง!” ซูโฮตะโกนใส่หน้าคริส แล้วเดินดุ่มๆเข้าห้องพักทันที

ตอนนี้พวกเขาทั้ง 12 คนอยู่ที่ปักกิ่ง สมาชิก EXO ต้องมาร่วมงานประกาศผลรางวัล 5th Music Billboard Award ที่จัดขึ้นที่ประเทศจีน แล้วเรื่องที่ลีดเดอร์ทั้งสองคนเถียงกันอย่างเอาเป็นเอาตาย ก็คงไม่พ้นเรื่อง **“ลีดเดอร์”**

ซูโฮเป็นลีดเดอร์ EXO K ส่วนคริสนั้นเป็นลีดเดอร์ EXO M แต่ว่า! พวกเขาทั้งสองคนนั้นเป็น **“คนรัก”** กัน และแน่นอนคริสย่อมเป็นฝ่ายรุกอยู่แล้ว แต่ที่ทั้งคู่เถียงกันนั้นมันไร้สาระกว่าที่คิด เพราะเพียงแค่ว่าคริสอยากให้คนรักเรียกตัวเองว่าตุ้ยจางบ้าง แต่ว่าซูโฮกลับไม่ยอมท่าเดียว ร่างเล็กเอาแต่อ้างว่า ตัวเองก็เป็นลีดเดอร์เหมือนกัน ดูเหมือนว่าคนตัวเล็กจะไม่เข้าใจว่าจริงๆแล้วร่างสูงแค่อยากจะเป็นผู้นำครอบครัวก็แค่นั้นเอง

“พวกพี่เนี่ยเถียงกันได้ทุกทีสิน่า ไอ้เรื่องนี้น่ะ” จื่อเถาที่นั่งฟังพี่ทั้งสองคนเถียงกันมานานบ่นขึ้น

“นายก็รู้นี่เถาเถาว่าพี่ก็แค่...” ยังไม่ทันที่คริสจะพูดจบเสียงโครมครามก็ดังขึ้นมาซะก่อน และที่สำคัญมันดังมาจากห้องที่คนตัวเล็กเพิ่งเข้าไปอีกด้วย

“ซูโฮ”

ร่างสูงรีบวิ่งไปทันที และพอเข้าไปในห้องก็พบร่างบางนั่งจุมปุกอยู่บนพื้นข้างๆก็มีกองกระดาษกระจายเต็มพื้น ซูโฮพอได้ยินเสียงเปิดประตูก็หันไปมองทันที และพอเห็นว่าเป็นใครร่างบางก็ยิ่งตกใจเข้าไปอีก

“พี่คริส!! ออกไปเลยนะ ออกไป” ซูโฮรีบคว้ากองกระดาษที่กระจายอยู่เต็มพื้นมาไว้กับตัว

...ใครจะให้พี่คริสเห็นพวกฟิคนี้ละ...

“แต่ว่านาย..” คริสทำท่าจะเดินเข้าไปหาคนรักแต่กลับโดนอีกคนตะหวาดกลับมาเสียก่อน

“อย่าเข้ามานะ!!!”

“อะ เอ่อ..คือผม”

ซูโฮเพิ่งจะรู้ว่าตัวเองพลาดเสียแล้ว จากเรื่องเล็กๆตอนนี้มันกลับกลายเป็นเรื่องใหญ่ ทั้งสองคนไม่คุยกันอีกเลยจนกระทั่งถึงวันงาน ทั้งคู่ก็ยังไม่คุยกันจนน้องๆเห็นว่ามันชักจะไปกันใหญ่จึงจัดให้ทั้งคู่นั่งข้างกันซะเลย

...ไอ้เจ้าพวกบ้า คนยิ่งทำตัวไม่ถูกอยู่มาให้นั่งข้างกันแบบนี้ ซูโฮอยากตาย...

ลีดเดอร์ตัวเล็กโวยวายในใจอยู่คนเดียวทั้งๆที่นั่งเกร็งอยู่ข้างๆคนตัวสูง วันนี้คริสดูสง่ามาก ยิ่งร่างสูงใส่สูทยิ่งดูเท่ห์ ต่างกับซูโฮโดยสิ้นเชิง ร่างบางไม่ว่าจะใส่อะไรก็ดูตัวเล็กน่ารักไปเสียหมด

“เฮ้อ..”

ซูโฮหันไปมองคนข้างๆทีนั่งตีหน้านิ่งมาตั้งแต่เริ่มงานแล้ว รู้ทั้งรู้ว่าตัวเขาฟังภาษาจีนไม่ออก แต่อีกคนกลับไม่ทำหน้าที่เป็นล่ามให้เลย มีแต่เลย์คนเดียวที่คอยแปลให้ ก่อนที่ความอดทนจะหมดลงซูโฮไม่ปล่อยให้ตัวเองอึดอัดไปมากกว่านี้อีกแล้ว นิ้วเล็กสะกิดให้อีกคนหันมา และเมื่อคริสหันมาซูโฮก็รีบกระซิบสิ่งที่อยากจะบอกทันที

“ขอโทษนะพี่คริส ที่ผมเสียงดังใส่อะ” จริงๆแล้วคริสเองก็ไม่ได้โกรธอะไรมากหรอก เพียงแค่เขาไม่เข้าใจเท่านั้นว่าทำไมต้องหวงกองกระดาษพวกนั้นด้วย

“ทำไมละ”

“หือ ?” ซูโฮไม่เข้าใจที่อีกคนต้องการจะสื่อ ไอ้คำว่าทำไมละของคริสเนี่ย มันหมายความว่ายังไง?

“ก็ทำไมถึงหวงไอ้กองกระดาษนั่นนักละ”

“ก็ผมไม่อยากให้พี่เห็นนี่” ใบหน้าทั้งสองข้างของร่างบางขึ้นสีระเรื่อ เพราะไอ้เรื่องกองกระดาษนี่แหละมันทำให้เขาเขินได้ไม่ยาก

“ทำไมถึงไม่อยากให้เห็นละ” คริสไม่ลดละที่จะถาม ยังไงซะเขาก็ต้องรู้ให้ได้ว่าคนตัวเล็กนี่ปิดบังอะไรอยู่

“ก็..ก็ มันก็แค่ฟิค” ซูโฮพูดเสียงอ่อย ร่างบางก้มหน้าซ่อนใบหน้าสีแดงระเรื่อ

“งั้นเดี๋ยวเย็นนี้พี่กลับไปอ่านบ้างนะ”

คริสกลั้นหัวเราะเอาไว้ แต่กระนั้นใบหน้าของเขาก็ยิ้มกว้าง เพราะความน่ารักของคนข้างๆนี่แหละ ทั้งสองคนกระซิบกระซาบกันอยู่สองคน เกือบจะตลอดทั้งงาน จนน้องๆลงความเห็นว่าคืนนี้คงต้องมีการย้ายห้องนอนเกิดขึ้นอีกครั้ง

“ไม่เอานะ” ซูโฮหน้างอลงทันที หลังจากนั้นร่างบางก็ไม่ยอมพูดกับคริสอีกเลย แม้ว่าร่างสูงจะแกล้งแหย่อีกคนแล้วก็ตาม

...ใครจะไปให้อ่านละ มันมี NC เกือบทั้งเรื่อง...

เช้าวันใหม่กับการสัมภาษณ์ ของสมาชิก EXO K ในรายการ Sina Chat ที่ EXO M ก็เคยไปออกมาแล้ว วันนี้ซูโฮอาจจะดูไม่ค่อยสดใสเท่าไหร่นัก ก็เพราะไอ้ฟิคที่คริสขอไปอ่านเมื่อคืนมันส่งผลให้ซูโฮแทบจะไม่ได้นอนเลยก็ว่าได้ แต่รายการก็ดำเนินไปอย่างราบลื่น ร่างบางตอบคำถามได้อย่างไม่มีที่ติ ถึงแม้จะไม่ค่อยชินกับการออกรายการเท่าไหร่นักก็ตาม

การสัมภาษณ์ดำเนินไปถึงในช่วงท้ายๆ ซึ่งมันก็เป็นข้อความจากแฟนๆทางบ้าน ***“ให้เหล่าสมาชิก EXO K ฝากข้อความถึงสมาชิก EXO M”*** ซึ่งซูโฮเป็นคนแรกที่จะฝากข้อความ และแน่นอนคนที่ร่างบางจะพูดถึงคือลีดเดอร์อีกคน ซึ่งน้องๆไม่คิดที่จะแย่งพูดถึงคนนี้แน่ๆ

*“พี่คริส ทำไมอยากให้ผมเรียกพี่เหมือนที่น้องคนอื่นๆเรียกละ” ร่างบางในอ้อมกอดถามขึ้น*

*“ก็ไม่มีอะไรหรอก ก็แค่อยากให้เรียก..เฉยๆ” คริสไม่ยอมบอกว่าจริงๆแล้ว เขาก็แค่อยากจะเป็นผู้นำของคนตัวเล็กนี่บ้าง ถึงแม้ว่าทางบริษัทจะให้ฝั่งเคเป็นผู้นำก็เถอะ แต่ว่ายังไงซะคริสก็เป็นพี่ ยังไงก็อยากจะเป็นผู้นำให้คนรักบ้าง*

*“จริงๆเหรอ? แค่นั้นเองอะนะ” ซูโฮรู้ว่าจริงๆแล้วร่างสูงต้องการอะไร แต่อีกคนกลับปากแข็งไม่ยอมบอก ร่างบางเลยคิดอยากจะแกล้งอีกคนเล่นๆ*

*“ถ้าอย่างนั้นผมก็จะไม่เรียกพี่ว่าลีดเดอร์หรอก พี่คริส เพราะผมก็เป็นลีดเดอร์” ร่างเล็กพูดต่อแล้วหันหลังให้อีกคนทันที ซูโฮแกล้งทำเป็นหลับไป คริสเองก็ไม่ได้พูดอะไรอีก เพราะคิดว่ายังไงก็คงบังคับร่างเล็กนี่ไม่ได้อยู่แล้ว ร่างสูงกอดอีกคนเอาไว้แน่น โดยที่ไม่รู้เลยว่า ซูโฮนั่นแอบลอบยิ้มอยู่*

ซูโฮยิ้มแล้วนึกถึงเรื่องเมื่อคืน ถ้าวันนี้เขาพูดอะไรบางอย่างออกไป คนตัวสูงนั่นต้องหงายเงิบแน่ๆ และที่สำคัญซูโฮจะพูดแค่ที่รายการนี้ครั้งเดียวเท่านั้น พิธีกรสาวให้แต่ละคนเลือกสมาชิกฝั่งเอ็มที่จะพูดถึง แล้วซูโฮก็เป็นคนแรก ร่างบางยิ้มเล็กๆก่อนจะพูดขึ้น

“ในฐานะที่เป็นลีดเดอร์เหมือนกัน ผมขอเลือกคริสครับ” ซูโฮเว้นระยะในการพูด เพราะความเขินอายที่จะต้องพูดถึงอีกคนในรายกาแบบนี้

“ผมรู้ว่ามันยากลำบากมากที่จะต้องดูแลสมาชิกคนอื่นเป็นอย่างดี..วันหลังออกไปกินข้าวด้วยกันบ้างนะ” ยิ่งพูดซูโฮก็ยิ่งจะอายมากขึ้น นี่ตัวเขามาทำอะไรในรายการนี้เนี่ย ทำไมต้องมาพูดอะไรที่มันน่าอายแบบนี้ด้วย ใบหน้าหวานยิ้มจนตาปิดซ่อนความเขินอายของตัวเอง ก่อนจะพูดต่อ ซึ่งคำนั้นคงจะทำให้คริสสมหวังสักที

***“ตุ้ยจาง ไฟท์ติ้ง”***

**END**